আচিবি তার বইয়ের পরের চ্যাপ্টারগুলোতে তার ব্যক্তিগত গল্প শুনিয়েছেন। যুদ্ধ সত্ত্বেও তিনি লক্ষণীয়ভাবে একটি ফলপ্রসূ জীবন বেছে নিয়েছিলেন। তিনি বিশ্বাস করতেন যে, মুক্তিযুদ্ধ চলাকালে একজন লেখকের রাজনৈতিক অঙ্গীকার থাকে আর সেটা পূরণ করতে তিনি বায়াফ্রা স্বাধীনতা আন্দোলনের মুখপাত্র হিসেবে একজন আন্তর্জাতিক রাষ্ট্রদূত হয়ে উঠেছিলেন। কানাডা, সেনেগাল সফর করে বায়াফ্রার স্বাধীনতা আন্দোলনের সপক্ষে আন্তর্জাতিক জনমত গঠনে ভূমিকা রেখেছিলেন। এ সময় তিনি তার ঘনিষ্ঠ বন্ধু ক্রীস ওকিগব একটি প্রকাশনা সংস্থা খুলেছিলেন। এই প্রকাশনা সংস্থা থেকে মুক্তিযুদ্ধকালীন পুস্তক ও লিফলেট ছাপা হতো। এভাবে আচিবি লিখে ফেলেছিলেন স্বাধীনতার ইসতিহার। এমনকি তিনি বায়াফ্রার তথ্য ও যোগাযোগ মন্ত্রী হয়েছিলেন। আচিবি নতুন জাতীরাষ্ট্রের জন্য যে বুদ্ধিভিত্তিক মতাদর্শ তৈরি করেছিলেন তাতে ঐতিহ্যগত ইকব দর্শন মার্কিন স্টাইলের উদার নৈতিকতা ও সমাজতন্ত্রের মিশেল ঘটেছিল।